Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: személy. Az államtitokról és a szolgálati titokról szóló 1995. évi LXV. törvény (Ttv.) 6. § (3) bekezdése szerint minősítési
Paragraph Index: 1741

személy. Az államtitokról és a szolgálati titokról szóló 1995. évi LXV. törvény (Ttv.) 6. § (3) bekezdése szerint minősítési joga a Belügyminisztériumban csak a miniszternek, illetve — belső szabályzatban átruházott jogkörben — az államtitkároknak és helyettes államtitkároknak van. Ezért nem tekinthetők jogszerűen minősítettnek az — Ön által jóváhagyott, illetve aláírt — 0065-31/5/1999., és 0065-31/7/1999. számú iratok. Arra is utalnom kell, hogy a 0065-31/7/1999. számú — a lekérdezést végrehajtó munkatársak jogosultsági azonosítóját közlő — levelének minősítése nem fedi a tényeket, mivel annak minősítőjeként dr. Tóth Zoltán van feltüntetve (beosztás megjelölés nélkül), holott a tényleges minősítő — az érvényességi idő felemelésével — Ön volt. Ezért ez az irat sem tekinthető jogszerűen minősítettnek. A 20/442/2/99. számon megküldött, jogellenesen minősített iratokat — az Állami Futárszolgálattal — visszaküldöm, azzal a kéréssel, hogy a 0065-31/6/1999. számú feljegyzésből (amelyben a Központi Hivatal vezetője összefoglalja az ügyben addig történteket, és megállapítja, hogy az azonosítókat nem adhatják meg az adatvédelmi biztosnak) a 0065-31/5/1999. számú minősítés módosítási javaslatból, valamint a 65-123/7/1999. számú minősítési javaslatból, és a 0065-31/1/99. számú iratból minősített adatokat, illetve minősítési jelzéseket nem tartalmazó példányt szíveskedjen rendelkezésemre bocsátani. Budapest, 1999. december 7. Üdvözlettel: Dr. Majtényi László (835/A/1998) * * * [Állásfoglalás: a Magyar Televízió létszámadatai, adósságának szerkezete és mértéke — főszabályként — közérdekű adat] [...] Érd Tisztelt [...] Úr! Ön 1999. október 31-én kelt beadványában öt kérdést tett fel a Magyar Televízió Rt. kezelésében lévő egyes adatok közérdekűségéről. Kérdéseivel kapcsolatban álláspontom a következő: „Amennyiben lehetséges általános érvényű állásfoglalást adni közérdekű adatokról, kérem, határozza meg, mi tekinthető a Magyar Televízió Rt. (MTV Rt. ) adatai közül az Alkotmány 61. §-ában írt közérdekű adatnak.” Az Alkotmány által biztosított, a közérdekű adatok megismeréséhez fűződő jog a személyes adatok védelméről és

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes